《明堂赦降改名者例许入学世弼和前韵贺余次韵答之 其二》
宋代·欧阳澈

太平圣主就如云，广霈殊恩及此身。声类春雷潜起蛰，光同秋月溥临人。

网罗遗逸考求助，旌表门闾奖事亲。猥辱锦章慰岑寂，借冠终不许乡邻。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。